CELEX: C2004/273/21
Language: et
Date: 2004-11-06 00:00:00
Title: Kohtuasi C-347/04: Eelotsusetaotlus, mille esitas Finanzgericht Köln 15. juuli 2004. aasta määrusega kohtuasjas REWE Zentralfinanz e.G. kui ITS Reisen GmbH'i õigusjärglane v. Finanzamt Köln-Mitte

6.11.2004   
            
            
               ET
            
            
               Euroopa Liidu Teataja
            
            
               C 273/10
            
         Eelotsusetaotlus, mille esitas Finanzgericht Köln 15. juuli 2004. aasta määrusega kohtuasjas REWE Zentralfinanz e.G. kui ITS Reisen GmbH'i õigusjärglane v. Finanzamt Köln-Mitte
   (Kohtuasi C-347/04)
   (2004/C 273/21)
   Euroopa Ühenduste Kohus on saanud Finanzgericht Köln'i 15. juuli 2004. aasta määrusega otsustatud eelotsusetaotluse kohtuasjas REWE Zentralfinanz e.G. kui ITS Reisen GmbH'i õigusjärglane v. Finanzamt Köln-Mitte, mis saabus kohtukantseleisse 13. augustil 2004.
   Finanzgericht Köln küsib Euroopa Kohtult eelotsust järgmises küsimuses:
   
               —
            
            
               Kas EÜ asutamislepingu artiklit 52 (nüüd artikkel 43) koostoimes artikliga 58 (nüüd artikkel 48) ja artiklitega 67 kuni 73, 73b jj (nüüd artikkel 56 jj) tuleb tõlgendada nii, et nendega on vastuolus õigusnormid – nagu põhimenetluses vaidlustatud sätted, mis tulenesid EStG'i (Einkommensteuergesetz - tulumaksuseadus) artikli 2a lõike 1 punktist 3a ja artikli 2a lõikest 2 – mis piiravad vahetu maksude mahaarvestamise teises liikmesriigis asuvate tütarettevõtete osakute väärtuste langemise tulemusena tekkinud kahjumilt juhul, kui nende tegevus oli passiivne siseriikliku õigusliku regulatsiooni mõttes ja/või kui tütarettevõtte aktiivne tegevus siseriikliku õigusliku regulatsiooni mõttes realiseerus ainult oma tütarettevõtete kaudu, samas kui selles liikmesriigis asuva tütarettevõtete osakute väärtuse langemine on võimalik ilma kõnealuste piiranguteta?